***Ultra Mono*** é o terceiro álbum de estudio da banda inglesa de punk rock Idles, publicado o 25 de setembro de 2020 a través do selo Partisan Records. Seguindo a liña do seu traballo anterior, *Joy as an Act of Resistance*, o disco explora temas como o clima sociopolítico actual, a loita de clases, a saúde mental e a masculinidade tóxica, ademais de falar sobre os aspectos positivos e negativos da recente fama do grupo.

O disco foi apoiado por cinco sinxelos, o primeiro dos cales foi o sinxelo promocional "Mr. Motivator", editado o 19 de maio de 2020. Seguíronlle o sinxelo principal "Grounds" o día 16 de xuño, "A Hymn" o 14 de xullo, "Model Village" o 11 de agosto, e "War", que coincidiu co lanzamento do disco. Para continuar coa promoción do traballo a banda programou unha xira que comezará en abril de 2021, cunha serie de concertos íntimos en tendas por todo o Reino Unido, ademais de actuacións máis grandes no Reino Unido e Irlanda entre maio e xuño.

Antecedentes e produción
------------------------

Tras o lanzamento e oéxito do seu álbum de 2018 *Joy as an Act of Resistance*, Idles logrou a atención do gran público e xirou extensamente para promocionalo. A banda confirmou a través dunha mensaxe en Instagram en xaneiro de 2019 que estaban compoñendo novos temas, estreando en marzo unha nova canción chamada "Grounds", durante un concerto exclusivo para Dr. Martens. A canción apareceu novamente no *setlist* da súa xira polo Reino Unido en decembro de 2019, e tocárona na súa actuación no Alexandra Palace, onde tamén estrearon dúas novas cancións: "War" e "Danke".

Nunha entrevista para *DIY* tras o anuncio do álbum en xuño de 2020, o cantante Joe Talbot falou sobre os temas e a inspiración detrás do álbum, dicindo: "Emocionalmente non estou curado, estou curando e iso é o que aparece no disco. Polo tanto este vai sobre procesar e atopar formas pragmáticas de seguir adiante, e dende a túa reacción a ese trauma constrúes algo conciso e fermoso (...) tdas as cancións son proxeccións de procesos internos, non predico nin lle digo aninguén que facer. Amósolle á xente o que eu fago para converterme nunha mellor persoa a longo prazo - non, non mellor, pero si nunha persoa máis produtiva".

Listaxe de cancións
-------------------

| N.º | Título | Música | Duración |
| --- | --- | --- | --- |
| 1. | "War"   | * Idles
* Colin Webster
* David Yow
 | 3:07 |
| 2. | "Grounds"   | * Warren Ellis
* Idles
* Colin Webster
 | 3:08 |
| 3. | "Mr. Motivator"   | * Idles
* Colin Webster
 | 3:16 |
| 4. | "Anxiety"   | * Idles
* David Yow
 | 2:59 |
| 5. | "Kill Them With Kindness"   | * Jamie Cullum
* Idles
* David Yow
 | 3:49 |
| 6. | "Model Village"   | * Idles
 | 3:55 |
| 7. | "Ne Touche Pas Moi"   | * John Beth
* Idles
 | 2:34 |
| 8. | "Carcinogenic"   | * Idles
 | 3:50 |
| 9. | "Reigns"   | * Idles
* Colin Webster
 | 4:02 |
| 10. | "The Lover"   | * Idles
* David Yow
 | 3:17 |
| 11. | "A Hymn"   | * Idles
 | 5:19 |
| 12. | "Danke"   | * Idles
 | 3:24 |
| 42:52 |

Notas
-----

1. ↑  "IDLES announce dates for intimate 2021 UK instore tour". *NME* (en inglés). 2020-09-21. Consultado o 2020-10-15.
2. ↑  "IDLES Announce 2021 UK And Ireland Headline Tour". *Kerrang!*. Consultado o 2020-10-15.
3. ↑  April 4, Tyler Henderson; Pm, 2019 at 11:05 (2019-04-01). "DM'S BOOT ROOM: IDLES". *Dr. Martens Blog* (en inglés). Consultado o 2020-10-15.
4. ↑  "IDLES Setlist at Dr. Martens Boot Room, London". *setlist.fm* (en inglés). Consultado o 2020-10-15.
5. ↑  "Watch Idles play defiant new track 'Grounds' at massive Ally Pally show". *NME* (en inglés). 2019-12-09. Consultado o 2020-10-15.
6. ↑  Subscribe. "IDLES confirm third album 'Ultra Mono'". *diymag.com* (en inglés). Consultado o 2020-10-15.

|  |  |
| --- | --- |
| Control de autoridades | 
* Wd: Q97164852
* MusicBrainz: ID

 |